OzLabs/hebrew-wiki-articles huggingface dataset:
מקס ריינהרדט

מקס ריינהרדט (Max Reinhardt; 9 בספטמבר 1873 – 30 באוקטובר 1943) היה במאי, שחקן תיאטרון, מנהל אמנותי ומפיק קולנוע יהודי-אוסטרי משפיע.

==קורות חיים==
ריינהרדט נולד כמקסימיליאן גולדמן למשפחה יהודית בעיר באדן שליד וינה ב-9 בספטמבר 1873. בשנת 1902 החל ריינהרדט לעבוד כבמאי וכמנהל במספר תיאטראות בברלין ומחוצה לה, עד שנת 1933, עת תפסו הנאצים את השלטון בגרמניה. תוך הפעלת טכניקות בימוי ייחודיות של שפה מוזיקה וכוריאוגרפיה, הכניס ריינהרדט ממד חדש בתיאטרון הגרמני.
בשנת 1910 נישא לשחקנית אלזה היימס (Else Heims ;1878–1958). לשניים נולדו שני בנים משותפים. המשפחה התגוררה בברלין. בשנת 1913 הכיר ריינהרדט את השחקנית הלנה טימיג (שהייתה צעירה ממנו ב-16 שנים). עבורה עזב את משפחתו בקיץ 1919.

עם התיאטראות שאותם ניהל נמנים ה"דויטשס תיאטר" בברלין, שבו העסיק בשנים 1905-1930 את ברטולט ברכט ואת קרל צוקמאייר כמחזאים, ו"תיאטרון יוזפשטט" בווינה בשנים 1924-1933, שבו הגיעה הקריירה שלו והשפעתו בתחום התיאטרון לשיאהּ. בשנת 1920 הקים ריינהרדט ייסד עם הוגו פון הופמנסתאל וריכרד שטראוס את פסטיבל זלצבורג בעיר מגוריו זלצבורג שבאוסטריה. 
בשנת 1928 הקים בווינה סמינר למשחק (Max Reinhardt Seminar; כיום חלק מן האוניברסיטה למוזיקה ואמנויות הבמה של וינה).
לאחר מאבק גירושין ארוך שהסתיים ב-1931 נישא ריינהרדט להלנה טימיג ב-1935.

עם סיפוח אוסטריה לגרמניה הנאצית בשנת 1938 היגר ריינהרדט עם רעייתו השנייה לאנגליה ולאחר מכן לארצות הברית. עם הגיעו לארצות הברית ביים בהצלחה גרסת במה ל"חלום ליל קיץ" של שייקספיר. ריינהרדט המשיך את ההצלחה הזו עם בימוי גרסה קולנועית למחזה, בהשתתפותם של ג'יימס קאגני, מיקי רוני, ג'ו בראון ואוליביה דה הבילנד. הנאצים החרימו את הסרט בשל מוצאו היהודי של הבמאי, ובשל השימוש במוזיקה של המלחין הגרמני פליקס מנדלסון, בעצמו ממוצא יהודי.

בשנת 1940 קיבל ריינהרדט אזרחות אמריקנית. באתה השנה נישא לאשתו השנייה, השחקנית הלנה טימיג.
בניו של ריינהרדט מאשתו הראשונה הם: וולפגנג (1908-1979), מפיק סרטים ותסריטאי, וגוטפריד (1913-1994), מפיק סרטים ובמאי.

ריינהרדט נפטר ב-30 באוקטובר 1943, ונקבר בבית הקברות היהודי וסטצ'סטר הילס בניו יורק.

עיריית תל אביב-יפו קראה רחוב ביפו על שמו.

==יצירות נבחרות==
===מחזות===
*"הנס" ("The Miracle") - כתיבה ובימוי, 1912
*חלום ליל קיץ - הפקה על פי מחזה של שייקספיר, 1924
*כלאדם ("Jedermann") - הפקה על פי תרגום של הוגו פון הופמנסתאל למחזה מוסר אנגלי, 1927
*"פריפריה" ("Peripherie") - כתיבה, 1928 
*"גאולה" ("Redemption") - הפקה על פי "הגופה החיה" של טולסטוי, 1928

===סרטי קולנוע שביים===
*הנס (סרט), 1912
*חלום ליל קיץ, 1935

===אחר===
*"זומורון" ("Sumurun") - פנטומימה

==קישורים חיצוניים==

* 
* 
* [http://www.xs4all.nl/~wimnij/reinhardt.html מידע על ריינהרדט] 
* 
* 
* 

קטגוריה:אמנים יהודים אוסטרים
קטגוריה:במאי תיאטרון יהודים גרמנים
קטגוריה:במאי תיאטרון יהודים אוסטרים
קטגוריה:שחקני תיאטרון יהודים אוסטרים
קטגוריה:מפיקי קולנוע יהודים
קטגוריה:סגל האוניברסיטה למוזיקה ואמנויות הבמה של וינה
קטגוריה:פליטי רדיפות הנאצים
קטגוריה:אוסטרים שנולדו ב-1873
קטגוריה:אוסטרים שנפטרו ב-1943
זרים ברכבת

זרים ברכבת (Strangers On A Train) הוא מותחן פסיכולוגי משנת 1951, אשר בוים על ידי אלפרד היצ'קוק על פי תסריט שנכתב על ידי ריימונד צ'נדלר, המבוסס על רומן של פטרישיה הייסמית'. הסרט היה מועמד לפרס אוסקר אחד.

בשנת 1987 הוסרטה פארודיה על הסרט בשם "זרוק את אמא מהרכבת", בכיכובם של דני דה ויטו ובילי קריסטל.

==עלילת הסרט==
פגישה של שני זרים ברכבת אשר דנים ברעיון של "החלפת רציחות" - האחד מבצע רצח למען חברו ולהפך. לגאי, שחקן טניס, יש אישה שממררת לו את החיים. לברונו, אבא רודה ושתלטן. המשטרה לעולם לא תקשר בין הרציחות, המניעים והרוצחים האמיתיים. הזרים נפרדים לשלום כשגאי אינו חושב פעם נוספת על אותה שיחה מוזרה, עד שגופתה של אשתו נמצאת לאחר שנחנקה למוות.

== שחקנים ==
* גאי היינס - פארלי גריינג'ר
* אנני מורטון - רות' רומן
* ברונו אנטוני - רוברט ווקר
* סן. מורטון - לאו ג. קרול
* ברברה מורטון - פטרישיה היצ'קוק
* מרים ג'וייס היינס - קייסי רוג'רס
* גברת אנטוני - מאריון לורן
* כמו ברבים מסרטיו, גם בסרט זה מבזיק היצ'קוק למסך, הפעם הוא מופיע בדקה העשירית כשהוא עולה לרכבת עם קונטרבס בעת שגאי היינס יורד ממנה.

==קישורים חיצוניים==

* 

קטגוריה:סרטי 1951
קטגוריה:סרטי האחים וורנר
קטגוריה:סרטי אלפרד היצ'קוק
קטגוריה:סרטי אימה אמריקאיים

קטגוריה:סרטים אמריקאיים מבוססי ספרים
קטגוריה:סרטי מתח אמריקאיים
קטגוריה:סרטי שחור-לבן אמריקאיים
שפות שמיות מזרחיות

השפות השמיות המזרחיות הן אחד הענפים במשפחת השפות השמיות. כל השפות בענף השמי המזרחי נכחדו, וידועות לנו מממצאים ארכאולוגיים בלבד. 

==השפות האכדיות==

עד לאחרונה הענף השמי המזרחי כלל רק תת-ענף אחד, אכדית, השפה השמית הבולטת ביותר בתרבויות העולם העתיק באזור מסופוטמיה. מסמכים וספרות באכדית מתחילים להופיע במאה ה-26 לפנה"ס, במהלך שושלת סרגון האכדי, ולשונם מוגדרת אכדית עתיקה. לאחר מכן מתחילים להופיע מסמכי מסחר, דת ושלטון באשורית בצפון מסופוטמיה (בטורקיה של היום); ואילו מסמכים וספרות בבבלית בדרום האזור, וכתובים מאוחרים יותר מעידים על התפצלויות נוספות באשורית ובבלית. בשיאה הייתה אכדית, ובמיוחד בבלית עתיקה ובבלית תיכונה, הלינגואה פרנקה של המזרח הקדום, ועל כן כתבים בשפה זו נמצאו גם באזורים נרחבים יותר - כיום טורקיה, מצרים וישראל.

הממצאים הכתובים האחרונים באכדית הם תעודות מהמאה ה-1, בניב שכּוּנה בבלית מאוחרת, ואילו במקביל, היצירות הספרותיות לאורך כל האלף ה-1 לפנה"ס נכתבו בניב תקני (סטנדרטי), ארכאי של בבלית, שככל הנראה כבר לא דוּבּר (בדומה לערבית ספרותית וערבית מדוברת, אולי).

==גילוי אבלאית==
בשנות ה-70 של המאה ה-20 התבצעו חפירות בתל מרדיך בצפון סוריה, שבו שכנה בעבר עיר המדינה אֶבְּלֶה הקדומה. בחפירות נחשפה כמות גדולה של מסמכים בכתב יתדות, רובם בשומרית אך חלק נכבד מהם בשפה שמית שלא נודעה קודם לכן, אבלאית. בין הממצאים היו מסמכים רשמיים, תעודות, ספרות ושירה דתית. בתחילה התרשמו החוקרים מאוצר המילים השונה מזה האכדי, הניחו כי אבלאית רחוקה מהאכדית מאוד והסיקו שהיא שפה שמית מערבית קדומה. אך מאוחר יותר השתכנעו שאבלאית קרובה יותר לאכדית מאשר לשמיות המערביות, והסיקו כי היא תת-ענף נפרד של השמיות המזרחיות, "אחות" של אכדית. יש חוקרים הסבורים אפילו שאבלאית היא ניב קדום של אכדית, אך דעה זו אינה בקונצנזוס.

==גנאלוגיה של ענף השפות השמיות המזרחיות==
*אכדית
**ניבים של אכדית עתיקה - מאות 20-26 לפנה"ס
**אשורית
***אשורית עתיקה - מאות 18-20 לפנה"ס
***אשורית תיכונה - מאות 11-15 לפנה"ס
***אשורית חדשה (נאו-אשורית) - מאות 7-10 לפנה"ס
**בבלית
***בבלית עתיקה - מאות 16-20 לפנה"ס
***בבלית תיכונה - מאות 11-16 לפנה"ס
***(בבלית ספרותית תקנית - ממאה 12 לפנה"ס)
***בבלית חדשה (נאו-בבלית) - מאות 7-10 לפנה"ס
***בבלית מאוחרת - מאה 6 לפנה"ס - מאה 1 לספירה
*אבלאית - מאות 23-24 לפנה"ס

==מקורות==
<div style="direction: ltr;">John Huehnergard, 1995, Semitic Languages. In: Jack M. Sasson (ed.). Civilizations of the Ancient Near East. IV. New York: Scribners. 2117-2134.
</div>

== ראו גם ==
* בלשנות היסטורית

קטגוריה:שפות שמיות
ספירלה

קונכיית נאוטילוס. ניתן לראות שהתאים מסודרים בקירוב בספירלה לוגריתמית.]]
מדרגות לולייניות ב[[בית חיים ויצמן, רחובות]]
ספירלה בחצר [[בית חולים בילינסון]]
ספירלה (נקראת גם שבלול, או עקומה חלזונית) היא קו עקום שיוצא מנקודה ומתרחק ממנה תוך כדי שהוא מסתובב סביבה.

==ספירלה דו־ממדית==
הדרך הקלה לתאר ספירלה דו־ממדית היא בעזרת מערכת צירים קוטבית, שבה כל נקודה מזוהה על ידי שני ערכים – זווית ומרחק מהמרכז.
===ספירלות דו־ממדיות===
*ספירלת ארכימדס: r = a + bθ
*ספירלת פרמה: r = θ<sup>1/2</sup>
*ספירלת קורנו (קלותואיד)
*ספירלה היפרבולית r = a/θ
*ספירלת ליטואוס r = 1/θ<sup>1/2</sup>
*ספירלה לוגריתמית: r = ab<sup>θ</sup>, הסוג הנראה ביותר בטבע.
** ספירלת פיבונאצ'י וספירלת הזהב: מקרים מיוחדים של ספירלות לוגריתמיות.

<gallery>
Image:Archimedean spiral.svg|ספירלת ארכימדס
Image:Logarithmic Spiral Pylab.svg|ספירלה לוגריתמית
Image:Fermat's spiral.png|ספירלת פרמה
Image:Hyperspiral.png|ספירלה היפרבולית
</gallery>

==בטבע==
מגוון קונכיות ספירליות

למחקר של הספירלות בטבע יש היסטוריה ארוכה, כריסטופר רן צפה בקונכיות בעלות צורה של ספירלות לוגריתמיות, בנאוטילוס. קונכיות של חלזונות מחוננות גם הן במבנה ספירלי.
==קישורים חיצוניים==

* 

קטגוריה:עקומות
משה רון

משה (מוקי) רון (נולד ב-20 ביולי 1945) הוא פרופסור בדימוס לספרות אנגלית ולספרות השוואתית באוניברסיטה העברית, מתרגם ועורך ספרותי ישראלי.

==ביוגרפיה==
משה רון נולד בשם משה זינגר בשנת 1945 בפתח תקווה וגדל בתל אביב. בוגר בית הספר התיכון "אליאנס" ברמת אביב. לאחר שרותו בצה"ל למד באוניברסיטה העברית בירושלים בחוגים למדע המדינה, לימודים רומאניים וספרות אנגלית, לאחר מכן למד ספרות אנגלית באוניברסיטת מדינת ניו-יורק בבופאלו. רון השלים דוקטורט באוניברסיטת ייל, ב-1975 וב-1980 מונה למרצה באוניברסיטה העברית. ב-1985 הפך למרצה בכיר, וב-2005 לפרופסור חבר. ב-2007 יצא לגמלאות.

עבודות התרגום הראשונות של רון התפרסמו בכתב העת 'סימן קריאה'. הוא מתרגם מצרפתית, מאנגלית ומספרדית ומרבה לתרגם ספרות אמריקאית עכשווית. ערך עם חנן חבר את סדרת "הכבשה השחורה" של ספרי סימן קריאה, ועבד כמתרגם וכעורך של הספריה החדשה. בשנת 1999 הוצאי ביחד עם חנן חבר אנטולוגיה של סיפורים קצרים מאת סופרים ישראלים שכללה יצירות של סופרים ערבים כמו ריאד ביידס בתרגום לעברית.

החל משנת 2002 נמנה עם עורכי "ספריה לעם" של הוצאת עם עובד ומתרגם לסדרה זו.
משה רון מגיש את תוכנית ג'אז בשם "שחור וכחול, גאז' ועוד" ברדיו הר הצופים, תחנת הרדיו החינוכית של האוניברסיטה העברית.

בשנת 2015 זכה רון בתואר אביר המסדר האקדמאי מטעם ממשלת צרפת.

==ספריו==
* אבדות קלות, הקיבוץ המאוחד: ספרי סימן קריאה, 2003.
* כלים שבורים: זיכרון, זהות ובריאה ביצירת דוד שחר, הקיבוץ המאוחד, 2004.

===מתרגומיו===
* ספרי פול אוסטר (המצאת הבדידות; בארץ הדברים האחרונים; מוזיקת המקרה; לוויתן; עיר הזכוכית).
* ספרי ריימונד קארבר (עוד סיפורים; סיפורים אחרונים; אף אחד לא אמר שום דבר; על מה אנחנו מדברים כשאנחנו מדברים על אהבה; דבר קטן וטוב).
* הקובץ שבעה סיפורי דיוקן (2001), שגם ערך אותו והוסיף לו אחרית דבר והערות.
* ז'אק דרידה, בית המרקחת של אפלטון (לו הוסיף הקדמה וביאורים), הוצאת הקיבוץ המאוחד 2003.
* מתיאס אנאר, האזור (2013).
* הארי מאתיוס, סיגריות, תל אביב: הוצאת עם עובד, 2010.
* רוברט בולניו, בלשי הפרא (תורגם בשיתוף עם אדם רון בלומנטל), 2011.
* ז'אק דרידה, על הגרמטולוגיה (1967), הוצאת רסלינג, 2015
* דונלד ברתלמי, מעוף היונים מן ההיכל, הוצאת דחק, 2023
* שרה מסה, אהבה אחת, הוצאת לוקוס, 2023

===בעריכתו===
* מספריה של אילנה ברנשטיין, (איים של שקט; עם חנן חבר: שארה כסותה עונתה, 1991, דַיָה הֶנִיג (1992)).
* האנשים הכחולים: סיפורים צפון-אמריקאיים (1997).
* חמישים ישראלים קצרצרים (עם חנן חבר) (1999).
* שבעה סיפורי דיוקן, הספריה החדשה, 2001.
* הסיפור האמריקאי הקלאסי (אנתולוגיה), עם עובד והמפעל לתרגום ספרות מופת, 2012.

== קישורים חיצוניים ==
* 
* 
* [http://www.huji.ac.il/cgi-bin/mm/new/data/ihoker/MOP-STAFF_LINK?sno=368805&Save_t= משה רון], באתר האוניברסיטה העברית 
* 
* 
* משה רון, [http://www.orot-books.com/2009/03/blog-post_80.html זמן הוצאה להורג: בירס בעקבות בורחס], באתר כתב העת אורות
* 
* 
* תומר מרבני, [https://kolkoreh4.blogspot.com/2020/01/blog-post_89.html איש. ספר - ראיון עם משה (מוקי) רון], קול קורא, 16 בינואר 2020

==הערות שוליים==

קטגוריה:חוקרי ספרות ישראלים
קטגוריה:עורכים ספרותיים ישראלים
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת באפלו
קטגוריה:בעלי תואר דוקטור מאוניברסיטת ייל
קטגוריה:סגל האוניברסיטה העברית בירושלים: ספרות כללית והשוואתית
קטגוריה:בוגרי תיכון אליאנס (תל אביב)
קטגוריה:ישראלים שנולדו ב-1945
קתדרלת אנטוורפן

קתדרלת גבִרתנו (בהולנדית: Onze-Lieve-Vrouwekathedraal) היא הכנסייה העיקרית של דיוקסיית אנטוורפן, ומוקדשת למריה. היא שימשה כקתדרלה בין 1559 ל-1803, ומ-1961 עד היום. מגדליה של הקתדרלה הם חלק מקבוצה של 56 מגדלי כנסיות ומגדלי פעמונים בבלגיה ובצרפת שהוכרזו במשותף כאתר מורשת עולמית של אונסק"ו.

==אדריכלות==
קתדרלת גברתנו באנטוורפן היא כנסייה גותית דמוית צלב, שנבנתה בין השנים 1352 וסביבות 1530. בין האדריכלים הרבים שהשתתפו בבנייה היה גם רומבאוט קלדרמאנס השני. הקתדרלה היא חלק מתקופת השיא של האדריכלות הגותית הבראבנטית, אבל מייצגת טיפוס חדש בתוך אותו הסגנון: הקשתות המפרידות בין הספינה הראשית והספינות המשניות הן רחבות במיוחד, ואין טריפוריום. במקומו יש רצועה של "תחרת חלונות" מעל הקשתות המפרידות.

הקתדרלה התפרסמה בזכות החזית המערבית המרשימה. הצריח הצפוני הוא בגובה 123 מטר, מה שהופך אותו למגדל-הכנסייה הגבוה ביותר בבנלוקס. בנייתו מומנה על ידי העיר אנטוורפן, ועד היום הוא נחשב לרכוש העירייה ולא לרכוש הכנסייה. המגדל הוא דוגמה טובה ל"סגנון הלהבות" הגותי (Flamboyant). המגדל שופץ ושוקם לראשונה רק במאה ה-19; כמו כן יש במגדל פעמונים, שעון וכן פעמונה מפורסמת. 515 מדרגות עולות למגדל, ומדרגות נוספות, שאינן פתוחות לציבור, עולות עוד גבוה יותר. מדי יום רביעי בין אפריל לספטמבר פתוח המגדל למבקרים, בהדרכת שומר המגדל. המגדל הדרומי, שמומן על ידי הקהילה ולא על ידי העיר, לא הושלם מעולם, והוא נמוך בהרבה מהמגדל הצפוני.

==פנים הקתדרלה==
מעיצוב הפנים המקורי של הקתדרלה לא נותר כמעט דבר: הרפורמציה, והאיקונוקלזמה ("ניתוץ הפסלים") שבאה בעקבותיה, לא חסה על הקתדרלה. הקלוויניסטים הסירו והשמידו ויטראז'ים, פסלים, שרידי קדושים, מאוזוליאומים ועשרות מזבחות. רק מספר פרסקאות עתיקים מעידים על העיצוב הגותי המקורי. מאוחר יותר עוצבה הקתדרלה מחדש בסגנון הבארוק, ולבסוף עברה שיפוץ ושיקום במאה ה-19 בסגנון התחייה הגותית.

בקתדרלה מוצגים שני טריפטיכונים מפורסמים מאת הצייר בן-העיר פטר פאול רובנס, "הירידה מן הצלב" (1612) ו"הקמת הצלב" (1609–1610). מלבדם מוצגות עוד שתי תמונות של רובנס: "עלייתה של מריה לשמים" (1626) ו"תחייתו של ישו" (1612). מאחורי המזבח הראשי תלויה התמונה "מות מריה" מאת אברהם מאתייסנס (1633).

בצד ימין של הקתדרלה נמצא "ארון ברית" בסגנון רוקוקו מאוחר העומד על מזבח של "אחוות הסקרמנט הקדוש". שמאלה משם יש קיר המצופה בעיטורי עץ מפוארים, וכן תשעה תאי וידוי מעץ. תמונותיהם של שנים-עשר השליחים (ולצד כל אחד מהם דמות נשית) תלויים סביב הקירות, ופסל של "גברתנו של אנטוורפן" (כלומר מריה) משנת 1566 נמצא בקפלה על שמה. פסל זה שרד את האיקונוקלזמה.

החל מהמאה ה-15 מקהלת הקתדרלה הובילה תרבות מזיקלית של העיר. במהלך השנים בקתדרלה הועסקו מלחינים ידוע שם כמו יוהנס אוקכם, יאקוב אוברכט, וילם דה פש ויוזף-הקטור פיוקו.

עוגב חדש, ובו יותר מ-90 רגיסטרים, נבנה בקתדרלה ב-1993. לקתדרלה שתי מקהלות משלה, ומתקיימים בה גם קונצרטים של פעמונה, שניתן לשמוע אותם בכל העיר העתיקה.
לצד המבנה נמצאת סימטת היהודים.

== קישורים חיצוניים ==

* 

חזית הקתדרלה

קטגוריה:ערכים שבהם תבנית בריטניקה אינה מתאימה
אנטוורפן
קטגוריה:אנטוורפן: מבנים
קטגוריה:בלגיה: כנסיות
פטריק אוומויילה

פטריק אוומויילה (גרמנית: Patrick Owomoyela; נולד ב-5 בנובמבר 1979 בהמבורג, גרמניה) הוא כדורגלן גרמני-ניגרי חופשי. ידוע במסירות הארוכות שלו וביכולת ההגנה. לעיתים הוא משחק בעמדת הקשר הימני.

בעונת הצטרף אוומויילה לקבוצת לונבורגר מהבונדסליגה ג', ולאחר שלוש עונות שם עבר לקבוצת אוסנבריק. במקביל לקריירת הכדורגל שיחק גם כדורסל בליגות הנמוכות של גרמניה, אך החליט להתמקד בכדורגל ופרש מכדורסל. לאחר עונת אחת באוסנבריק הוא עבר לפדרבורן, וכעבור עונה נוספת הצטרף לארמיניה בילפלד מבונדסליגה ב', וסייע לה להעפיל לבונדסליגה ב-2004. בתחילת עונת עבר אוומויילה לורדר ברמן. הוא היה המגן השמאלי הקבוע של הקבוצה עד עונת , בה הגיע קלמנס פריץ מבאייר לברקוזן. אוומויילה אף זומן לסגל נבחרת גרמניה, אך בעקבות פציעה הפסיד את מקומו בהרכב הנבחרת ואת מקומו בהרכב הקבוצה לפריץ. הוא החלים מהפציעה במרץ 2007, וחזר לשחק בתור מחליף. בתחילת עונת עבר לבורוסיה דורטמונד ושיחק במועדון עד שנת 2013 .

אוומויילה היה מועמד לזימון לנבחרת ניגריה, אך סירב לזימון של התאחדות הכדורגל הניגרית, כיוון ששאף לשחק בנבחרת גרמניה. הוא זומן לסגל הנבחרת על ידי יורגן קלינסמן לאחר יורו 2004 ולקראת מסע משחקים באסיה.

לעיתים משמש אוומויילה בתור פרשן כדורסל בטלוויזיה הגרמנית למשחקי ליגת ה-NBA. ב-2007 השתתף אוומויילה בקמפיין נגד גזענות בכדורגל תחת הסיסמה "הגינות במגרשי הכדורגל". הפרסומת הופיעה על גבי רכבות חשמליות ברחבי העיר ברמן.

==קישורים חיצוניים==

* 

* [https://web.archive.org/web/20070526112930/http://www.werder.de/english/team/spieler/owomoyela.php דף השחקן באתר ורדר ברמן]

קטגוריה:כדורגלנים גרמנים
קטגוריה:מגני כדורגל גרמנים
קטגוריה:כדורגלני אוסנבריק
קטגוריה:כדורגלני פאדרבורן 07
קטגוריה:כדורגלני ורדר ברמן
קטגוריה:כדורגלני ארמיניה בילפלד
קטגוריה:כדורגלני בורוסיה דורטמונד
קטגוריה:כדורגלני נבחרת גרמניה
קטגוריה:כדורגלני גביע הקונפדרציות 2005
קטגוריה:גרמנים שנולדו ב-1979
קטגוריה:המבורג: כדורגלנים
סכין הטלה

סכין הטלה
סכין הטלה (או פגיון הטלה) היא כלי נשק לקרב פנים אל פנים. צורתה דומה מאוד לזו של סכין רגיל, והשימוש בה הוא באמצעות זריקה. בימינו משמשת סכין ההטלה בעיקר לספורט ותחביב ולא ככלי נשק. בעיני רבים נחשבת הטלת הסכין לאומנות ומטיל הסכינים נקרא לרוב אמן סכינים.

==מבנה==
קיימים סוגים רבים של סכיני הטלה, בעלי מאפיינים שונים ומבנים שונים. כל כלי מצריך טכניקת זריקה שונה. עם זאת, ישנו מבנה כללי המאפיין את רוב סכיני ההטלה.
על פי רוב מבנה הסכין הוא מפיסת מתכת אחידה. בניגוד לשאר הסכינים אין לסכין ההטלה ידית מצופה אלא רק אזור לא מושחז הנקרא "אזור אחיזה". סכין הטלה צריכה להיות בעלת משקל נמוך יחסית לגודלה ועל נקודת שיווי המשקל שלה להיות קרובה יחסית למרכז. 

ישנם סוגים של סכיני הטלה בהם יש משקולת במרכז הסכין הניתנת להזזה. הזזה זו גורמת לשינוי בנקודת שיווי המשקל, דבר המשנה את אופי הזריקה ואופי התזוזה של הסכין באוויר.

משקלים שונים של סכיני הטלה נעים בעיקר בין 100 גרם ל-250 ומעלה, כאשר לסכין כבדה יותר, טווח ודיוק גבוהים יותר.
==הטלה==
===אחיזה===
רוב הסכינים אינן סימטריות, כלומר נקודת שיווי המשקל איננה בגבול בין הלהב לקת ובמקרים רבים נקודת שיווי המשקל נמצאת על הקת, משמע הלהב קל יותר. את הסכין יש לאחוז בצידה הקל, כלומר לרוב בצד הלהב. האחיזה נעשית בעזרת האצבע המורה והאגודל.

===ההטלה===
את הסכין מטילים בתנועה אחידה, יציבה, ומהירה. כשרוב התנועה נעשית על ידי הזרוע והגוף ואילו מפרק היד נשאר מקובע. תנועת הזרוע היא קשתית מעל הראש עד אשר היד מאונכת לגוף. העת בה נעזבת הסכין שונה בין מטיל למטיל ובין סכין לסכין, אך במקרה הפשוט ביותר הסכין משוחררת כשהיא מול המטרה.

===התנועה באוויר===
הסכין מבצעת בעת המעוף הן תנועה בליסטית והן תנועה מעגלית במעגל זקוף. כדי שהסכין תנעץ במטרה על הלהב להיות בכיוון המטרה בעת הפגיעה, כלומר על המטיל לקבוע בכל הטלה את מספר הרוטציות של הסכין באוויר לפי המרחק מן המטרה או לפי נוחיותו.
כדי שמעוף הסכין יהיה יציב על הסכין להסתובב באוויר, הטלה ללא סיבוב קשה מאוד ממרחקים גדולים.

==ראו גם==
* גרזן הטלה
* שוריקן
* אמנות לחימה

==קישורים חיצוניים==

*[http://www.knifethrowing.info/index.html הטלה ספורטיבית]

קטגוריה:נשק קר
קטגוריה:קליעה למטרה
הטלה
קטגוריה:נשק הטלה
הוראס וולפול

הוראס וולפול (באנגלית: Horace Walpole; 24 בספטמבר 1717 – 2 במרץ 1797) היה סופר ומדינאי אנגלי. נחשב כמבשר הגותיקה בספרות האנגלית ואחד מראשוני התחייה הגותית באדריכלות הבריטית.

== חייו ==
וולפול נולד ב-1717 בלונדון, כבנו הצעיר של רוברט וולפול, ראש ממשלתה הראשון של בריטניה. בהיותו בן עשר שנים נשלח לבית הספר היוקרתי איטון, שם למד לטינית וצרפתית. ב-1734 החל ללמוד איטלקית בקינגס קולג' שבאוניברסיטת קיימברידג', שם ספג לתוכו את הדאיזם. ב-1739, לפני שסיים את חוק לימודיו, יצא למסע באיטליה עם ידידו . הם התגוררו בפירנצה כאורחיו של , מיופה הכוח של בריטניה, שאִתו ניהל וולפול חליפת מכתבים שנמשכה 45 שנה.

ב-12 בספטמבר 1741, לפני שובו לאנגליה, נבחר וולפול לחבר הפרלמנט, משרה שאליה נבחר שוב ושוב במרוצת 26 שנה. בנאומיו בפרלמנט התנגד לעבדות, תמך בעצמאות ארצות הברית וחזה כי תגיע לשיאה של הציוויליזציה.

ב-1745 נפטר אביו, ווולפול זכה בכספי הירושה. ב-1747 שכר אחוזה שאותה קנה ב-1749 והפך לטירה בסגנון נאו גותי של ימי הביניים שנודעה בשם "", שבה התקין מכונת דפוס. שם הדפיס את ספריו, ומשם שלח את 3601 מכתביו ששרדו עד ימינו אלה.

החל ב-1762 פרסם את זיכרונותיו המהווים מקור חשוב להיסטוריונים של המאה השמונה עשרה. ב-1765 פרסם את הרומן "", ששימש כדוגמה לאלפי סיפורים דומים של מחברים אחרים. ב-1766 פגש בפריז את מאדאם דו דפאנד, שניהלה חוג ספרותי בביתה, ומאז התקיימה ביניהם ידידות והתכתבות שנמשכה עד מותה ב-1780.

וולפול היה שוחר שלום שהזהיר מפני השימוש בכדור פורח (שהומצא על ידי האחים מונגולפייה ב-1783) לצורכי מלחמה וכתב: "אני תקווה שמכונות אלה תשמשנה כשעשוע להולכי בטל ולמלומדים, ולא תהפוכנה לכלי מלחמה שיביאו להרס המין האנושי, כפי שקורה בדרך כלל עם תגליות מדעיות."

וולפול, שסבל ממחלת השיגרון כל ימיו, הפך בזקנתו לנכה רגליים, אך המשיך לכתוב ולשוחח עם אורחיו שבאו לראותו בטירתו. הוא נפטר בביתו בלונדון ב-1797.

בתו הייתה מרי ג'ורג'יאנה אשר נישאה למיסיונר הנודד , בנו של וולף היה .

==קישורים חיצוניים==

* 
* 
* 
* 

== הערות שוליים ==

קטגוריה:בריטים שנולדו ב-1717
קטגוריה:פוליטיקאים אנגלים
קטגוריה:סופרים בריטים
קטגוריה:לונדון: אישים
קטגוריה:בריטים שנפטרו ב-1797
קטגוריה:בוגרי איטון קולג'
קטגוריה:ילדי ראשי ממשלת בריטניה
קטגוריה:מונצחים בשלט כחול של ארגון המורשת האנגלית
בוריס צ'רטוק

אחד מכרכי הסדרה "טילים ואנשים" של צ'רטוק
פרופ' בוריס ייבסייביץ' צ'רטוק (ברוסית: Борис Евсеевич Черток; 1 במרץ 1912 – 14 בדצמבר 2011) היה מדען טילים יהודי-סובייטי, מחלוצי החלל בברית המועצות, ודמות משפיעה על תוכניות החלל של ברית המועצות ורוסיה במשך כשבעים שנה.

== קורות חיים ==
צ'רטוק, יליד 1912 בפולין, החל את דרכו כחשמלאי במוסקבה לפני שהצטרף ללשכת תכנון המטוסים של ויקטור בולכובטינוב. בשנת 1946 הצטרף למכון החדש שהוקם לאחרונה ב- NII-88 כראש מחלקת מערכות הבקרה ועבד יד ביד עם המעצב הראשי הידוע סרגיי קורוליוב. החל את דרכו המקצועית בתעשיית התעופה של ברית המועצות ב-1930 כמהנדס חשמל. בסיום מלחמת העולם השנייה נשלח לגרמניה עם סרגיי קורוליוב לשם לימוד טכנולוגיית הטילים הגרמנית. עסק בתכנון מערכות הנחיה לטילים בין השנים 1947–1951. היה מסגניו של קורוליוב במשרד התכנון מספר 1 (לימים תאגיד הטילים והחלל אנרגיה) ועמד בראש מיזמי חלל שונים במשרד התכנון 1 בין השנים 1956–1992. בין תרומותיו הרבות לתעשיית החלל הרוסית, הוא היה מעורב מקרוב בהשקת העולם הלוויין הראשון, ספוטניק, ב-4 באוקטובר 1957 והחללית האנושית הראשונה שהוטסה על ידי יורי גגרין ב-12 באפריל 1961.<ref></ref>

צ'רטוק היה מראשי המתכננים של מערכות הבקרה לתחנת החלל "מיר".

==יומני צ'רטוק==
בוריס צ'רטוק כתב יומנים המתעדים את פעילות החלל בברית המועצות ורוסיה. יומניו משתרעים על השנים 1946–1991, ומהווים מקור ראשוני יוצא דופן לפעילויות החלל של ברית המועצות. יומניו הופיעו בדפוס ברוסיה ב-1999. מחלקת ההיסטורה של נאס"א דאגה לתרגום ולעריכה מדעית לאנגלית, בין השנים 2005 ועד 2011 הופיעו בתרגום לאנגלית כל ארבעת הכרכים. הסדרה נקראת "טילים ואנשים" (Ракеты и люди).

==פרסים, אותות ועיטורים==
לפרופסור צ'רטוק הוענקו אותות ועיטורים רבים, הן בברית המועצות וברוסיה והן מחוצה להן. בין העיטורים והתארים המרכזיים של צ'רטוק ניתן לציין:
*חבר האקדמיה למדעים של ברית המועצות ורוסיה
*גיבור העמל הסוציאליסטי
*פרס לנין
*2 עיטורי לנין
*עיטור מהפכת אוקטובר
*עיטור פועלי הדגל האדום
*עיטור הכוכב האדום
*עיטור ההצטיינות למען המולדת מדרגה 4
*חבר האקדמיה הבינלאומית לאסטרונאוטיקה (International Academy of Astronautics)

==קישורים חיצוניים==

* [http://www.astronautix.com/astros/chertok.htm ביוגרפיה של צ'רטוק באנציקלופדיה אסטרונאוטיקה]
* [http://ntrs.nasa.gov/archive/nasa/casi.ntrs.nasa.gov/20050010181_2005010059.pdf כרך 1 של ספרו של צ'רטוק להורדה, מאתר נאס"א]
* [http://www.jaxa.jp/article/interview/vol9/index_e.html ריאיון עם צ'רטוק וקטעי וידאו להורדה] 
* בוריס צ'רטוק מדבר על הספוטניק, לרגל 50 שנה לשיגורו, 
* 

==הערות שוליים==

קטגוריה:תוכנית החלל הסובייטית
קטגוריה:מהנדסים סובייטים
קטגוריה:מהנדסים יהודים רוסים
קטגוריה:מהנדסי חשמל יהודים
קטגוריה:ממציאים רוסים
קטגוריה:ממציאים יהודים
קטגוריה:יהודים חברי האקדמיה למדעים של ברית המועצות
קטגוריה:יהודים זוכי פרס לנין
קטגוריה:סגל המכון לפיזיקה וטכנולוגיה של מוסקבה
קטגוריה:גיבורי העמל הסוציאליסטי
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:מקבלי עיטור מהפכת אוקטובר
קטגוריה:מקבלי עיטור הכוכב האדום
קטגוריה:מקבלי עיטור ההצטיינות למען המולדת
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1912
קטגוריה:נפטרים ב-2011
סטורם ת'ורג'רסון

סטורם ת'ורג'רסון (באנגלית: Storm Elvin Thorgerson; (28 בפברואר 1944 - 19 באפריל 2013) היה מעצב גרפי אנגלי. היה חבר בולט בקבוצת האמנים "היפנוסיס" שפעלה בשנים 1971-1983, ובמסגרתה עיצב עטיפות אלבומים וסינגלים ידועות רבות. ככל הנראה, עיצוביו המפורסמים ביותר הם עטיפות האלבומים שביצע עבור פינק פלויד, ביניהם זה של The Dark Side of the Moon. מספר ספרים הוקדשו לסקירת עבודתו של ת'ורג'רסון שנמשכה מעל לשלושה עשורים.

ביצירות רבות של ת'ורג'רסון ניכרו אלמנטים סוריאליסטיים. לעיתים קרובות הוא הציב את נושאיו מחוץ להקשר המקובל שלהם, עם חלל גדול מסביבם.

== בין עטיפות אלבומים שעיצב ==
=== עם קבוצת היפנוסיס ===
* 10cc
** How Dare You!
** Deceptive Bends
* AC/DC
** Dirty Deeds Done Dirt Cheap
* בלאק סבאת'
** Technical Ecstasy
* Brand X
** Moroccan Roll
* פיטר גבריאל
** Peter Gabriel (I)
** Peter Gabriel (II)
** Peter Gabriel (III)
* ג'נסיס
** 'The Lamb Lies Down on Broadway
* דייוויד גילמור
** David Gilmour
* לד זפלין
** Houses of the Holy
** Presence
** In Through the Out Door
* ניק מייסון
** Fictitious Sports
* The Nice
** Elegy
* פינק פלויד
** A Saucerful of Secrets
** Music from the Film More
** Ummagumma
** Atom Heart Mother
** Meddle
** Obscured by Clouds
** The Dark Side of the Moon
** Wish You Were Here
** Animals
** A Collection of Great Dance Songs (תחת הפסבדונים TCP - ת'ורג'רסון, כריסטופרסון ופאוול)
* Quatermass
** Quatermass
* סטיקס
** Pieces of Eight
</div>

=== כאמן עצמאי ===
* אנת'רקס
** Stomp 442
* אודיוסלייב
** Audioslave
* Catherine Wheel
** Chrome
** Happy Days
** Like Cats and Dogs (אוסף)
** Adam and Eve
** Wishville
* Biffy Clyro
** Puzzle
** "Saturday Superhouse"
** "Living is a Problem Because Everything Dies"
* הקרנבריז
** Bury the Hatchet
** Wake Up and Smell the Coffee
* ברוס דיקינסון
** Skunkworks
* דרים ת'יאטר
** Falling Into Infinity
** "Once In A LIVEtime"
** "5 Years in a LIVEtime"
* Ian Dury and The Blockheads
** Mr. Love Pants
* Ellis, Beggs, & Howard
** Homelands
* אתניX
** "בדרך שלך"
** "13"
* יורופ
** Secret Society
* דייוויד גילמור
** About Face
*** קליפים ל-Blue Light ול-All Lovers Are Deranged
** David Gilmour in Concert (די וי די)
* המארס וולטה
** De-Loused In The Comatorium
** Frances The Mute
* מיוז
** Absolution
*** "Butterflies and Hurricanes" (סינגל)
** Black Holes and Revelations
* אלן פרסונס
** Try Anything Once
** On Air
** The Time Machine
* פיש
** Slip Stitch and Pass
* פינק פלויד
** A Momentary Lapse of Reason
*** קליפ ל-Learning to Fly
** Delicate Sound of Thunder
** Shine On
** The Division Bell)
*** קליפ ל-High Hopes
** Pulse
** Is There Anybody Out There? The Wall Live 1980-81
** Echoes: The Best of Pink Floyd
* Program The Dead
** Program The Dead
* אופספרינג
** Splinter
* Thornley
** Come Again
* Umphrey's McGee
** Safety In Numbers
** The Bottom Half
* Ween
** The Mollusk
* Rick Wright
** Broken China
* Yourcodenameis:milo
** Rapt. Dept.
** 17
** Ignoto

== קישורים חיצוניים ==

* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מעצבים בריטים
קטגוריה:אנגלים ממוצא נורווגי
קטגוריה:בריטים שנולדו ב-1944
קטגוריה:אנגלים שנפטרו ב-2013
קטגוריה:במאי וידאו קליפים אנגלים
קווארק למטה

קווארק למטה (באנגלית: Down quark) הוא חלקיק יסודי במודל הסטנדרטי. קווארקי למטה וקווארקי למעלה הם הרכיבים הבסיסיים של הנוקליאונים בגרעין האטום - הפרוטונים והנייטרונים.

זהו קווארק דור ראשון, בעל מטען חשמלי של . מבין הקווארקים, רק לקווארק למעלה מסה נמוכה משלו. מסתו אינה ידועה בדיוק גבוה, אך היא נעה בין 4.5 ל-5.3 MeV.

לפי המודל הסטנדרטי של פיזיקת החלקיקים, ישנם שישה סוגי קווארקים. חומר רגיל, כאטומים, מורכב מאלקטרונים ומגרעין. פרוטון מורכב משני קווארקי למעלה וקווארק למטה יחיד. הנייטרון מורכב מקווארק למעלה אחד ושני קווארקי למטה.

משקילות המסה והאנרגיה שנובעת מתורת היחסות הפרטית, נובע כי אנרגיית הקשר אשר מחברת את הקווארקים יחדיו מעניקה לנוקליאונים את מסתם. המסה מגיעה מהאנרגיה של שדה הכוח של הגלואונים ולא ממסת המנוחה של הקווארקים עצמם. דבר קיומם של הקווארקים הוצע לראשונה (באופן בלתי תלוי) על ידי מארי גל-מאן, ג'ורג' צוויג ויובל נאמן ב-1964.

==האדרונים המכילים קווארק למטה==
חלק מההאדרונים מכילים קווארקי למטה:
*פאיונים טעונים (π±) הם מזונים קווארק למעלה, ואנטי-קווארק למטה, או להפך.
*הפאיון הנייטרלי π והמזונים p ו-w הם קומבינציות ליניאריות של אנטי-קווארק למעלה ואנטי-קווארק למטה.
*המזונים חסרי הטעם η ו- ή הם קומבינציות ליניאריות של מספר זוגות קווארקים ואנטי-קווארקים, ביניהם קווארק למטה ואנטי-קווארק למטה.
*מספר רב של באריונים מכיל יותר מקווארק עליון אחד. כמו נוקלאונים, באריוני Δ מורכבים אך ורק מקווארקי למעלה וקווארקי למטה.

==קישורים חיצוניים==
*

==הערות שוליים==
<div style="direction: ltr;">

</div>

קטגוריה:ערכים שבהם תבנית בריטניקה אינה מתאימה
קטגוריה:קווארקים
קווארק מוזר

קווארק מוזר (באנגלית: Strange quark) הוא חלקיק יסודי במודל הסטנדרטי. זהו קווארק דור שני בעל מטען חשמלי של <math>-\frac {1}{3}e</math>. הקווארק המוזר הוא הקל ביותר שבקווארקים, אחרי קווארק למעלה וקווארק למטה. מסתו מוערכת בין 90 ל-100 MeV. "החלקיק המוזר" הראשון התגלה ב-1947, עם גילוי הקאון. הקווארק המוזר לא זוהה והוגדר עד שנות ה-60 של המאה ה-20, עם פיתוח מודל הקווארקים.

לקווארק המוזר מטען מוזרות של 1-.

משקילות המסה והאנרגיה שנובעת מתורת היחסות הפרטית, נובע כי אנרגיית הקשר המחברת את הקווארקים יחדיו מעניקה לנוקלאונים את מסתם. המסה מגיעה מאנרגיית שדה הכוח של הגלואונים ולא ממסת המנוחה של הקווארקים עצמם. דבר קיומם של הקווארקים הוצע לראשונה על ידי מספר מדענים באופן בלתי תלוי - מארי גל-מאן, ג'ורג' צוויג ויובל נאמן ב־1964.

==האדרונים המכילים קווארק מוזר==
חלק מההאדרונים מכילים קווארקים מוזרים:
*קאונים הם מזונים המכילים קווארק מוזר (או אנטי-קווארק מוזר) וקווארק למעלה או למטה.
*המזונים חסרי הטעם η ו- ή הם קומבינציות ליניאריות של מספר זוגות קווארקים ואנטי-קווארקים, ביניהם קווארק מוזר ואנטי-קווארק מוזר.
*המזון φ חסר הטעם מורכב מזוג של קווארק מוזר, ואנטי-מוזר.
*באריונים מוזרים הידועים כהיפרונים. ל-Σ ול-Λ יש קווארק מוזר אחד, ל-Ξ שניים, ול-Ω שלושה.

==הערות שוליים==
<div style="direction: ltr;">

</div>

קטגוריה:ערכים שבהם תבנית בריטניקה אינה מתאימה
קטגוריה:קווארקים
קווארק קסום

קווארק קסום (באנגלית: Charm quark) הוא חלקיק יסודי במודל הסטנדרטי. זהו קווארק דור שני, בעל מטען חשמלי <math>+\frac {2}{3}</math>. מסתו כ-1.3 GeV - מעט יותר ממסת הפרוטון, והוא הקווארק השלישי במסתו.

ב-1970 חזו שלדון גלשאו, ג'ון ליאופולוס ולוצ'אנו מיאני את קיומו של הקווארק הקסום. עדויות לקיומו נצפו לראשונה בנובמבר 1974, במאיץ החלקיקים של אוניברסיטת סטנפורד, על ידי קבוצה בראשות ברטון ריכטר, שגילתה את "מֶזון J/Ψ" המורכב מקווארק קסום. החלקיק התגלה במקביל במעבדה הלאומית ברוקהייבן, על ידי קבוצה בראשות סמואל טינג.

משקילות המסה והאנרגיה שנובעת מתורת היחסות הפרטית נובע כי אנרגיית הקשר המחברת את הקווארקים יחדיו מעניקה לנוקלאונים את מסתם. המסה מגיעה מאנרגיית שדה הכוח של הגלואונים ולא ממסת המנוחה של הקווארקים עצמם. דבר קיומם של הקווארקים הוצע לראשונה (באופן בלתי תלוי) על ידי מארי גל-מאן, ג'ורג' צוויג ויובל נאמן ב־1964.

==האדרונים המכילים קווארק קסום==
חלק מההאדרונים מכילים קווארק קסום:
*מזונים מסוג D מכילים קווארק קסום (או אנטי-קווארק קסום), וקווארק למעלה או קווארק למטה.
*מזונים מסוג D<sub>s</sub> מכילים קווארק קסום, וקווארק מוזר.
*יש מזונים רבים חסרי טעם המכילים קווארק קסום והאנטי-קווארק שלו. לדוגמה, חלקיק ה-J/ψ.
*ידוע על באריונים קסומים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:קווארקים
נאם ג'ון פייק

1995), מיצב וידאו, המוזיאון לאמנות אמריקאית, וושינגטון]]
נָאם ג'וּן פָּייק (באנגלית: Nam June Paik; 20 ביולי 1932 - 29 בינואר 2006) היה אמן אמריקאי יליד קוריאה הדרומית. פייק היה אמן מיצגים ונחשב לאחד מחלוצי אמנות הוידאו ארט. עבודתו קשורה קשר הדוק אל רעיונות תנועת הפלוקסוס, בה היה פייק חבר.

==ביוגרפיה==
פייק נולד בסיאול כאחד מחמישה בנים לאב אשר היה עובד טקסטיל לפרנסתו. בילדותו, הוכשר פייק כפסנתרן. בשנת 1950, בזמן מלחמת קוריאה ברחו פייק ומשפחתו להונג קונג ומשם ליפן. שם, סיים פייק את לימודיו באוניברסיטת טוקיו. את התזה שלו כתב פייק על המלחין ארנולד שנברג.

לאחר לימודיו ביפן עבר פייק לגרמניה, שם המשיך בלימודים בתחום ההיסטוריה של המוזיקה באוניברסיטת מינכן. בזמן לימודיו נפגש פייק עם המלחינים קרלהיינץ שטוקהאוזן וג'ון קייג'. בהשפעתם עבר לעבוד עם מוזיקה אלקטרונית. בנוסף פגש פייק את הפסל והמייצגן יוזף בויס ובהשפעתם הצטרף פייק לתנועת הפלוקסוס.

במסגרת התנועה, אשר תפסה את עצמה כהמשך מאוחר של תנועת הדאדא, הציג פייק את עבודתו הראשונה "הצגה של מוזיקה אלקטרונית טלוויזיונית" (Exposition of Music-Electronic Television) ובמסגרתה שינה ועיוות את פעולתם של מקלטי טלוויזיה, בעזרת מגנטים.

בשנת 1964 עבר פייק לניו יורק. שם המשיך ביצירה אמנותית המתייחסת למוזיקה ואמנות פלאסטית גם יחד. בעבודה "זן קולנועי" (Zen for Film), מן השנים 1962–1964, הציג פייק בדירה ניו-יורקית מיצב הכולל פסנתר, בס וטלוויזיה ובה שודר סרט שלא עבר תהליך של פיתוח הנגאטיב ועל כן היה חסר כל דימוי. ואילו בעבודה אחרת - במיצג "צ'לו טלוויזיה" (TV Cello), אותה יצר ביחד עם הצ'לנית שרלוט מורמן, יצר פייק מעין צורה של כלי הצ'לו עשוי מטלוויזיות אשר שידרו דימויים אותן "ניגנה" מורמן.

בתוך מסגרת האמנות המושגית שפיתח פייק, אמנות אשר ניסתה לבחון את אופני הייצוג ואת גבולותיו, הופיעו בעבודותיהם של השניים גם נושאים נוספים כגון היחס אל המודל הנשי באמנות. במייצג "אופרה סקסטרונית" (Opera Sextronique), משנת 1964 הופיעה מורמן כשהיא חשופת חזה. במייצג "חזייה טלוויזיונית לפסלים חיים" (1967), כוסה חזה של מורמן במסכי טלוויזיה קטנים, ואילו במייצג "חזייה טלוויזיונית" (1968) הופיעו על חזה החשוף של מורמן שתי מראות עגולות, אשר שיקפו את המצלמות המתעדות אותה בעת נגינתה בכינור.

== ראו גם ==
* טי. וי. בודהה

== קישורים חיצוניים ==

* [https://web.archive.org/web/20160731084100/http://www.paikstudios.com/ האתר הרשמי של עזבון נאם ג'ון פייק] 
* [https://web.archive.org/web/20061001063444/http://www.guggenheim.org/exhibitions/past_exhibitions/paik/paik_top.html עולמו של נאם ג'ון פייק], מאתר המוזיאון לאמנות מודרנית 
* [http://www.amalnet.k12.il/sites/art/show_item.asp?item=arty0268&type=creator נאם, ג`ון פייק ], מאתר "מפגשים מהסוג החזותי"
* 

== הערות שוליים ==

קטגוריה:פסלים אמריקאים
קטגוריה:אמני וידאו ארט אמריקאים
קטגוריה:זוכי פרס קיוטו
קטגוריה:בוגרי אוניברסיטת טוקיו
קטגוריה:אמריקאים שנולדו ב-1932
קטגוריה:אמריקאים שנפטרו ב-2006
אג

אג (באנגלית: Eigg) הוא אחד מהאיים הקטנים באיים ההברידיים הפנימיים שבסקוטלנד. הוא שוכן דרומית לאי סקאי וצפונית לחצי האי ארדנאמורכן. אורכו של האי הוא 9 ק"מ ורוחבו 5 ק"מ. זהו האי השני בגודלו מבין האיים הקטנים, אחרי האי רם.

== היסטוריה ==
באי אג ניתן למצוא ראיות לקיומן של התיישבויות מתקופת הברונזה ותקופת הברזל. מנזר קילדונאן נוסד על ידי מיסיונר אירי בשם דונן הקדוש (שעל שמו טירת איילין דונן). הוא ונזיריו נטבחו בשנת 617 לספירה על ידי מלכה פיקטית. בימי הביניים האי היה שייך לשבט מקדונלד. סכסוך ארוך עם שבט מקלאוד הסתיים בטבח של כל תושבי האי, לאחר שהם ברחו למערה בחוף הדרומי ונשרפו שם למוות.

במאה ה-19 התגוררו באי 500 תושבים שגידלו תפוחי אדמה, שיבולת-שועל, בקר ואצות. באמצע המאה ה-19, כשענף גידול הכבשים הפך לרווחי יותר משאר הענפים פונה האי בהגירה שנכפתה על התושבים.

לאחר שנים של בעיות של איתור בעלי האדמות נקנה האי בשנת 1997 על ידי "נאמנות המורשת של האי אג" (The Isle of Eigg Heritage Trust). הפרויקט הראשון של הנאמנות היה לבנות את בניין "אן ליימריג" המשכן כיום את חנות האי, משרד הדואר, חדר תה, חנות אומנים, שירותים ומקלחות. הפרויקט הבא הוא לחבר את האי לחשמל. כיום רק למספר חוות יש חשמל המסופק על ידי גנרטורים שעובדים על רוח, מים או דיזל. ב-2004 הוגדל הרציף של האי על מנת לאפשר למעבורות בין האי ליבשת או בין האי לאיים אחרים לעצור בו.

== גאוגרפיה ==
היישוב הראשי באי הוא קלידייל הנמצא בחוף הצפון-מערבי. הוא ידוע בעיקר בשל חוף הקוורץ שלו, הנקרא "החולות השרים" בגלל הקול שהחול עושה כשהולכים עליו. 

מרכז האי נקרא "רמת מורלנד" ובו נמצאת גם הנקודה הגבוהה באי הנקראת An Sgurr, גוש של אבן זפת – סוג של זכוכית געשית, המתנשא לגובה של 393 מטר וממנו אפשר לראות עד היבשת.
הנקודה הגבוהה ביותר באי אג
מבט ממעבורת אל האי אג

==קישורים חיצוניים==

* 

==הערות שוליים==

אג
עקומת לורנץ

באדום - עקומת לורנץ. בירוק - קו השוויון המוחלט. בכחול - אי שוויון מוחלט
מדד ג'יני ועקומת לורנץ: מדד ג'יני מתקבל מחלוקה של השטח הכלוא בין עקומת לורנץ לאלכסון השוויון המוחלט (בכחול), בכלל השטח הכלוא מתחת לאלכסון
עקומת לורנץ היא אמצעי כלכלי-סטטיסטי המשמש לתיאור דרגת השוויון במשק, בדרך כלל בהתייחס לחלוקת ההכנסות. העקומה מתארת את ההכנסה היחסית המצטברת של משקי בית, החל מבעלי ההכנסה הנמוכה ביותר.

העקומה מתארת את חלקן של הקבוצות השונות של האוכלוסייה מסך כל ההכנסה. כאשר יש שוויון מוחלט בהכנסות (כלומר, העשירון הראשון משתכר 10% מכלל ההכנסות, וכך כל עשירון נוסף), תהיה עקומת לורנץ הקו האלכסוני y = x, הנקרא גם קו השוויון המוחלט. במצב תאורטי שבו יש אי שוויון מוחלט (אדם אחד נהנה מכל ההכנסות) מקבלת עקומת לורנץ צורה של זווית ישרה, המתלכדת עם הצירים, הנקראת קו אי השוויון המוחלט. ככל שהעקומה רחוקה יותר מקו השוויון המוחלט, גדול יותר אי השוויון בחלוקת ההכנסה. העקומה נקראת על שמו של מקס לורנץ, הכלכלן האמריקני שפיתח אותה.

מתוך עקומת לורנץ אפשר לחשב את מדד ג'יני, המתאר מספרית את רמת אי השוויון: מדד ג'יני הוא היחס בין השטח הכלוא בין קו השוויון המוחלט (האלכסון) לבין העקומה, לבין כלל השטח שמתחת לאלכסון (שהוא 0.5). כאשר מדד ג'יני שווה לאפס, מדובר על חברה שוויונית לחלוטין, כלומר הכנסות שוות לכל משקי הבית, ואז עקומת לורנץ מתלכדת עם קו השוויון המוחלט. כאשר מדד ג'יני שווה לאחד, כל ההכנסות מרוכזות בידי משק בית אחד, ואז העקומה מתלכדת עם קו אי השוויון המוחלט.

== לקריאה נוספת ==

* מ.ו לורנץ, "שיטות למדדית ריכוז העושר" פרסום של האיגוד האמריקאי לסטטיסטיקה. 
*, ג'וזף ל. גאסטווירת', "ההערכה של עקומת לורנץ ומדד ג'יני". סקירת הכלכלה והסטטיסטיקה. הסקירה של כלכלה וסטטיסטיקה, כרך א. 

==ראו גם==
*מדד ג'יני

==קישורים חיצוניים==

* 

קטגוריה:מקרו-כלכלה
קטגוריה:ריבוד ואי שוויון
רשימה

מודיעין שנכתב כשלוש רשימות, אשר הכין סוכן ניל"י, דוד סוקולוביץ. מימין – רשימת מצרכים נדרשים, משמאל – פרטים לגבי תנועת רכבות]]

רשימה היא כלי להצגה שיטתית וברורה של מידע המורכב מפרטים. מידע המוצג ברשימה כולל פירוט של תנאים, מצבים, אפשרויות, רכיבים, פעולות, מאורעות וכדומה.

==מבנה רשימות==
רשימה מתחילה במשפט פתיחה המבהיר את הנושא שפירוטו עומד להינתן ברשימה. משפט זה מסתיים בנקודתיים, ולאחריו באים איברי הרשימה. לחלופין עשויה להימצא בראש הרשימה כותרת שתחתיה מפורטים אברי הרשימה.

כאשר יש צורך להציג את טיב הקשר בין איברי הרשימה (קשר "או" או קשר "וגם") יוגדר קשר זה במשפט הפתיחה, למשל בצורה "כאשר מתקיימים כל התנאים הבאים:", או בצורה "כאשר מתקיים לפחות אחד מהתנאים הבאים:".

ברשימה מודפסת כל איבר של הרשימה מופיע, בדרך כלל, בשורה נפרדת. השורה הראשונה לאיבר מתחילה בסימן הפרדה, כגון מקף, ריבוע או עיגול. דוגמה:

כאשר האיברים ברשימה קצרים מאוד, ניתן לכתוב את הרשימה בצורה קומפקטית, מבלי שתיפגע בהירותה, כמשפט אחד שבו מופיעים איברי הרשימה מופרדים בפסיקים, למשל:
:
ניסיון להציג בצורה כזו רשימה שאיבריה ארוכים יוצר פסקה מייגעת ופחות ברורה.

==מיספור ופיצול לרמות==
לעיתים מתעורר צורך למספר את איברי הרשימה, ובמקרה זה מופיע המספר הסידורי בתחילת השורה, במקום המקף. המספור נעשה בדרך כלל בספרות רגילות, אך לעיתים משמשות לכך ספרות רומיות או אותיות. המניע העיקרי למספור איברי הרשימה הוא הרצון להתייחס לאיבר מסוים בהמשך הדיון. גם כאשר הרשימה מציגה תהליך שיש לבצעו שלב אחר שלב ניתן למספרה כדי להציג תכונה זו שלה.

לעיתים מפוצלת הרשימה לשתי רמות (או יותר), כלומר איברי הרשימה מפוצלים לרשימות אחדות, לפי גורם מבחין נאות או הזחת תת-רמה ביחס לרמה שמעליה. דוגמה:

ברשימה מרובת רמות, נהוג לסמן תת-רמות באמצעות מיספור המתייחס לכל הרמות הקודמות בעץ הרמות. לדוגמה, מתוך תוכן עניינים של מאמר העוסק בעיר:
:7 תרבות, חינוך ובילוי
::7.1 ספורט
:::7.1.1 מועדוני ספורט
::::7.1.1.1 כדורגל
::::7.1.1.2 כדורסל
שיטה זו נהוגה בין השאר במסמכים משפטיים, בהם שכיחה מאוד חלוקת הטקסט לסעיפים, תתי סעיפים וכן הלאה. גם במאמרים אקדמיים מקובלת שיטת סימון זו.

==ביטויים==
חץ]]
* רשימת מכולת היא דוגמה לרשימה פשוטה, שלרוב אינה כוללת אפילו כותרת או פתיח ומכילה את המוצרים לקניה. ביטוי זה הושאל ברבות השנים לשימוש בתחומים אחרים ומתאר רשימה למסע רכש, או ספירת מלאי. הביטוי המושאל עשוי לשמש גם לתיאור בחירות מורכבות או מופשטות, למשל: רשימת מכולת של תכונות רצויות. במקרים כאלו הוא נושא לרוב קונוטציה שלילית של רמיזה לשטחיות.
* רשימת דיוור או רשימת תפוצה – רשימה של שמות וכתובות נמענים, המנוהלת על ידי אדם או ארגון, לשם משלוח דואר מרוכז. רשימות דיוור משמשות הן למשלוח מכתבים בדואר והן למשלוח הודעות דואר אלקטרוני (ואז הן מנוהלות באמצעות תוכנת ניהול דואר).
* רשימה שחורה – רשימה של אנשים המנודים או נרדפים על ידי מנהלי הרשימה. בתקופת המקארתיזם בארצות הברית נוהלו רשימות שחורות שמנעו עבודה בהוליווד משחקנים שנחשדו בקומוניזם.
** בהשאלה לעולם המחשבים, רשימה שחורה היא שיטת אבטחה להגבלת הגישה למשאב או שירות מסוים.
* רשימת משאלות – רשימת מטרות ויעדים שנהוג להכין לקראת תחילת שנה חדשה, מתוך תקווה לשיפור עצמי והשגת השראה ומוטיבציה למימוש יעדים. למשל, האתר 43 Things הוא רשת חברתית מקוונת שבמרכזה רשימות משאלות של המשתמשים.
* רשימת משימות (to-do list) – רשימת יעדים, בעיקר קצרי-טווח, המאפשרת ניהול ומעקב אחר מטלות יום-יומיות בעבודה, במשק הבית וכדומה.

==ראו גם==
* רשימה (מבנה נתונים)
* כל הקצר קודם

קטגוריה:ארגון מידע
קטגוריה:כתיבה
קטגוריה:למידה
ז'יל בן-דוד

ז'יל (ג'יל) בן דוד (נולד ב-25 באוקטובר 1955) הוא שחקן, זמר, מדבב ובובנאי ישראלי.

== ביוגרפיה ==
בן דוד היה שותף במשך השנים בדיבוב סדרות שונות של הטלוויזיה החינוכית, בין השאר, בדיבוב התוכניות "טוב-טוב הגמד", "דן-דין השופט", "שוטרים וגנבים" ו"סיפורים קלאסיים מצוירים".

בן דוד עוסק רבות בהפעלת בובות. לאורך השנים הפעיל בובות בתוכניות ילדים רבות בטלוויזיה החינוכית הישראלית ובערוץ "הופ!". הפעיל, בין היתר, בובות בתוכניות "החרצופים", "הקונצונים", "אליק ובליק" ו"רחוב סומסום". הוא מוכר בעיקר כמדבב והמפעיל של הבובה מוישה אופניק מ"רחוב סומסום", אותה החל להפעיל בסדרה המקורית ששודרה בטלוויזיה החינוכית בשנות השמונים. בן דוד ממשיך להפעיל את "אופניק" בהפקה המחודשת של סדרה, המשודרת בעשור השני של המאה ה-21 בערוץ "הופ!".כמו כן, הפעיל את הבובה "אבנר" בתוכניות "הקרנבל של מיכל", "קצפת" ו"על הדרך", בשנת 2019 בן דוד הצטרף להפקת הסדרה בחצר של פופיק.

בשנים 2014–2017 דיבב והפעיל בן דוד את "מוזלי" מתוך הסדרה "דן ומוזלי" בטלוויזיה החינוכית.

בשנת 2020 דיבב והפעיל את "סבא ג'ובאני" בסדרה "קפה עמליה" המשודרת בכאן חינוכית.

בשנת 2021 פורסם שהוא עתיד לשוב להפעיל ולדבב את שבי ב"פרפר נחמד", אחרי שהפעיל אותו לפני כן בפרק "ציונות" ששודר ב-1995.

בשנת 2022 הפעיל ודיבב את שמעון התרנגול בסדרת הטלוויזיה "אלי החתול".

בן דוד גם שיחק בתפקידי משנה ובתפקידי אורח בתוכניות טלוויזיה וסרטים ישראליים. בין השאר, שיחק בסדרות "החיים זה לא הכל", "זינזאנה", "מעורב ירושלמי", "טלנובלה בע"מ", "רמזור", "חברות", "מה בכריש?", "חשופים", "הנפילים", "סרוגים", "זגורי אימפריה", "לא הכל ורוד" ובסרטים "צלילה חוזרת", "הקרב על הוועד", "רגליים קרות", "ריקוד מסוכן", "רסיסים", "סינדרום ירושלים", "הטוב, הרע והלא נורא", "אישה עובדת", "רכבת קלה" "הדמעות של אמסלם", שרמן בחורף", "כבוד" ו"כפולים".

== חיים אישיים ==
בן דוד נשוי, אב לשלושה ומתגורר ברמת השרון.

==קישורים חיצוניים==

* [http://www.gesher-theatre.co.il/he/אנשי_התיאטרון/שחקנים/להקת_השחקנים/בן-דוד_זיל ז'יל בן-דוד], באתר תיאטרון גשר
* 
* [http://www.zohar-agency.com/actor/%d7%96%d7%99%d7%9c-%d7%91%d7%9f-%d7%93%d7%95%d7%93/ ז'יל בן דוד], באתר של זוהר יעקובסון

קטגוריה:בוגרי תיכון מקיף יהוד
קטגוריה:שחקני ערוץ הופ!
קטגוריה:שחקני קולנוע וטלוויזיה ישראלים
קטגוריה:מדבבים ישראלים
קטגוריה:בובנאים ישראלים
קטגוריה:זוכי פרס קיפוד הזהב
קטגוריה:פרפר נחמד: בובנאים
קטגוריה:רמת השרון: אישים
קטגוריה:ישראלים שנולדו ב-1955
King Nothing

King Nothing הוא סינגל של להקת הת'ראש מטאל מטאליקה הלקוח מתוך האלבום Load.

השיר הגיע למקום השישי במצעד שירי המיינסטרים רוק של בילבורד.

== השיר ==

=== ליריקה ===

מילות השיר מתייחסות לאנשים שמשקיעים את כל חייהם בהרווחת כסף, ואז מבינים ("Then it all crashes down", זאת אומרת: ואז הכול מתרסק.) שכל הכסף לא השיג להם משהו באמת שווה.

אפשרות שנייה היא שהשיר מתייחס לאנשים שבילו את חייהם בהבעת משאלות ("You wish your life away", זאת אומרת: אתה מבזבז את חייך במשאלות.) מאשר לעשות מעשה בשביל לקבל את משאלותיהם.

בסוף השיר מופיעות המילים "Off to never-never land" מתוך השיר Enter Sandman שנמצא באלבום מטאליקה הידוע בשם האלבום השחור, השורה מראה שיש דמיון לשיר מבחינת המבנה.

=== סגנון השיר והמוזיקה ===

השיר הזה הוא שינוי ברור מסגנון הת'ראש מטאל של מטאליקה, מחליף אותו לסגנון של מטאל אלטרנטיבי.
השיר מתחיל בקטע קצר של גיטרת באס הנשאר למשך כל השיר, אליו מצטרפת גיטרה חשמלית.
== הסינגל ==

=== פרטים ===

הסינגל שוחרר בארצות הברית בשנת 1996 והוא כולל גרסה חיה של השיר Ain't My Bitch שגם הוא נמצא באלבום Load.

לשיר יצא, בנוסף לסינגל, גם קליפ.

=== רשימת שירים ===

# King Nothing
# Ain't My Bitch (live)

==קישורים חיצוניים==

קטגוריה:שירי מטאליקה
קטגוריה:שירי 1996
קטגוריה:שירי מטאל
הפסקת האש של מודרוס

הפסקת האש של מודרוס (בטורקית: Mondros Mütarekesi, באנגלית: Armistice of Mudros) סיימה את מצב הלחימה במלחמת העולם הראשונה בין האימפריה העות'מאנית לבין מדינות ההסכמה, ביום 30 באוקטובר 1918. ההסכם נחתם בין שר הימייה העות'מאני חוסיין ראוף אורביי (Hüseyin Rauf Orbay) לבין האדמירל הבריטי סומרסט גוף-קאלת'ורפ (Somerset Gough-Calthorpe) על סיפונה של אוניית הצי המלכותי הבריטי אגממנון עת עגנה בנמל מודרוס שבאי למנוס ביוון. 

לפי ההסכם מסרו העות'מאנים למדינות ההסכמה את כל כוחותיהם שמחוץ לאנטוליה, ובנוסף הוסכם כדלקמן:
* למדינות ההסכמה ניתנה הרשות להחזיק עמדות תצפית ושליטה לאורך מצרי הבוספורוס והדרדנלים.
* מוענקת להן זכות הכיבוש של שש הנפות המיושבות בארמנים באסיה הקטנה, במקרה של "הפרת הסדר". 
* הן הורשו לתפוס "כל נקודה אסטרטגית" במקרה של איום על ביטחונן. 
* הצבא העות'מאני פוזר, ונמלי טורקיה, מסילות הרכבת שלה ונקודות אסטרטגיות נוספות הפכו לנגישים לשימושן של מדינות ההסכמה. 

כפועל יוצא מההסכם, ויתרה האימפריה העות'מאנית על כל חזקותיה מחוץ לאסיה הקטנה, על אזור ים השיש והמיצרים המוליכים אליו ועל כל הישגיה בקווקז, כך שלמעשה שבה למצבה באזור זה כפי שנוסח בקונגרס ברלין. משמעותה של נוכחות צבאית של מדינות ההסכמה בבוספורוס הייתה כי הבירה איסטנבול הייתה נתונה למעשה לכיבוש זר. 

==קישורים חיצוניים==
* 

מודרוס
מודרוס, הפסקת האש
קטגוריה:מלחמת העולם הראשונה: 1918
מודרוס
מודרוס
מודרוס
רפאל יונה טיקוצ'ינסקי

הרב רפאל יונה טיקוצ'ינסקי (י"ג בניסן ה'תרצ"ו אפריל 1936 - י"ג בסיוון ה'תשמ"ט יוני 1989) היה ראש ישיבת ירוחם, וחבר נשיאות מפעל הש"ס העולמי.

== ביוגרפיה ==
נולד לישראל מאיר ולחיה גיטל טיקוצ'ינסקי. סבו הוא הרב אברהם יצחק טיקוצ'ינסקי, ומצד אמו - הרב רפאל יונה ראם מבירז', דיין בירושלים וחבר מועצת הרבנות הראשית. דודו הוא הרב משה טיקוצ'ינסקי, שהיה המשגיח של ישיבת סלבודקה בבני ברק.
בילדותו עברה משפחתו לרמת השרון לגור על יד הפרדסים שבבעלותם. בסיום העבודה נהג האב ללמוד עם רב המקום, הרב צבי יהודה אדלשטיין, אביהם של הרב גרשון אדלשטיין והרב יעקב אדלשטיין.

למד בישיבת אור ישראל לצעירים. בגיל 14 נכנס ללמוד בישיבת פוניבז', שם למד אצל הרב שמואל רוזובסקי והרב שך. בהגיעו לגיל קיבוץ עבר ללמוד בישיבת בריסק. הרב יוסף שלמה כהנמן כינס בחורים וקבל בפניהם שאם הישיבה אינה עומדת בדרישות של טיקוצ'ינסקי, אינה שווה שאכהן בה.

==כר"מ וכראש ישיבה==
כרווק נסע לשבתות לישיבת הנגב לומר "חבורות" בישיבה. 
עם נישואיו בשנת תשכ"ג קיבל מתנה לחתונה מהרב יששכר מאיר, פתק שבו רשם "הנך מוזמן לישיבתי לכהן כמגיד שיעור". בישיבה זו לימד כ-15 שנה ובה החדיר את השימוש בשיטת העיון המהירה, הכוללת שינון בעל פה של דפי הגמרא וחזרה עליהם. שיעוריו הצטיינו ביכולת הסברה.

בשנות השמונים הקים בעידוד הרב שך ישיבה בירושלים. קצב הלימוד בישיבה נקבע לעמוד ליום. הישיבה שכנה בבניין בית היתומים דיסקין ונקראה "ישיבת מהרי"ל".

בשלהי שנת תשמ"ה העביר את ישיבתו לירוחם. יחד עם הישיבה הגיעו גם אברכים מתלמידיו. עם הגיעו לירוחם היה הוא הרב הבלתי רשמי של הקהילה. התמדתו בתורה הייתה לשם דבר. נפטר בי"ג בסיוון ה'תשמ"ט לאחר התקף לב.

אחד מבניו הוא ד"ר שלמה טיקוצ'ינסקי, חוקר ישיבות ליטא ותנועת המוסר.

== ספריו ==
* קונטרסי כור המבחן - שאלות ותשובות לסיכומי סוגיות. על מסכת פסחים עד דף לב, ירושלים תשמ"ד; על מסכת סנהדרין עד פרק חלק, בני ברק תשמ"ט. 
* ושב ורפא לו - שיחות ומאמרים על התורה והמועדים

בסדרת הספרים "תורת אבירים" מאת בנו אברהם, משולבים דברים מתורת אביו.

==קישורים חיצוניים==
* 

==הערות שוליים==

קטגוריה:בוגרי ישיבת פוניבז'
קטגוריה:ראשי ישיבה ליטאים בישראל
קטגוריה:רבני ישיבת הנגב
רפאל יונה
קטגוריה:ירוחם: רבנים
קטגוריה:בוגרי ישיבת אור ישראל לצעירים
קטגוריה:ישראלים שנולדו ב-1936
קטגוריה:ישראלים שנפטרו ב-1989
הרמן באואר

הרמן באואר (בגרמנית: Hermann Bauer; ) היה מפקד שייטת הצוללות של הצי הגרמני הקיסרי במלחמת העולם הראשונה.

== ביוגרפיה ==

באואר נולד ב-22 ביולי 1875 בקניגסברג, והצטרף לצי הקיסרי הגרמני כצוער באפריל 1892. הוא השלים את הכשרתו הבסיסית על סיפון הפריגטה-סיירת שטוש, לפני שלמד באקדמיה הימית בשנים 1892–1893. הוא המשיך את האימונים שלו על הספינה מולטקה והסיירת דויטשלנד. לאחר תקופה שנייה של לימודים באקדמיה הימית בשנים 1894–1895 הועלה באוור לדרגת אונטר-לויטננט צור זי ב-15 בספטמבר 1895 ולאחר מכן שירת על אוניית המערכה קורפירסט פרידריך וילהלם.

בשנת 1897 שירת באואר על הפריגטה פרוסן לפני שהועבר לסיירת הקלה פרינצס וילהלם כקצין סיפון. ב-12 באפריל 1899 הוא הועלה לדרגת לויטננט צור זי ולאחר מכן שירת כקצין שמירה על ספינת האימונים לטורפדו בליכר. מאוקטובר 1900 עד ספטמבר 1903 שירת כקצין פלוגה, קצין סיפון, קצין ראשון ולאחר מכן מפקד ה-II. Torpedo-Abteilung ("פלגת טורפדו 2"). באואר שירת במשך יותר משנה כמפקד ה-II. Torpedo-Abteilung, ובמקביל היה מפקד Torpedodivisionsbootes D9, סגן הדגל של II. Torpedobootsflottile, וסגן דגל ומפקד סירת הטורפדו S125. ב-1 באפריל 1904 הוא הועלה לדרגת קפיטן-לויטננט.

בין אוקטובר 1906 לספטמבר 1908 שירת באואר במחלקת בניית הספינות של משרד הצי הקיסרי, ולאחר מכן שירת כקצין ניווט על סיפון הסיירת "גנייזנאו". הוא הועלה לדרגת קורבטנקפיטן ב-16 באוקטובר 1909. הוא שירת כקצין ראשון של אוניית המערכה שלזיין במשך שנה, ולאחר מכן בילה שנתיים וחצי כשליש של המספנה הקיסרית בווילהלמסהאפן.

בין נובמבר 1913 למרץ 1914 פיקד באואר על הסיירת הקלה SMS המבורג. לאחר מכן הוא הועבר לזרוע הצוללות, שם שימש כמפקד I. Unterseebootsflottille, ובמהלך מלחמת העולם הראשונה שירת בתור Führer der Unterseeboote ("מפקד צי הצוללות") עד ה-4 ביוני 1917, וככזה הועלה לדרגת פריגטנקפיטן ב-16 באפריל 1915. ב-24 ביולי 1917 מונה למפקד אוניית המערכה וסטפאלן וב-14 באוקטובר 1917 הועלה לדרגת קפיטן צור זי. באואר קיבל את הפיקוד על אוניית המערכה קייזר ב-5 באוגוסט 1918, וקצת לפני סיום המלחמה פיקד גם על אוניות המערכה אולדנבורג ונסאו.

בין דצמבר 1918 למרץ 1919 חזר באואר לפקד על ה-II. Torpedo-Abteilung, לפני שעבר למספנה הימית בווילהלמסהאפן, בתחילה שימש כמנהל ציוד, לאחר מכן מאוקטובר 1919 כמנהל, וככזה הועלה לדרגת קונטר-אדמירל ב-1 באפריל 1922. מיוני עד ספטמבר 1923 היה באואר ראש הלשכה הכללית של חיל הים בפיקוד העליון הימי. ב-1 באוקטובר 1923 הוא הועלה לפיקוד על ה-Marinestation der Nordsee ובתפקיד זה הועלה לדרגת ויצה-אדמירל ב-1 בפברואר 1925. ב-5 באוקטובר 1928 מונה באואר לראש הפיקוד הימי, אך ב-30 בנובמבר 1928, עם קידומו לדרגת אדמירל, הוא פרש.

בזמן מלחמת העולם השנייה רצה להתנדב לשירות מילואים, אך הצבא לא גייס אותו בזמן המלחמה.

באואר נתפרסם בזכות חיבור הספר Das Unterseeboot ("הצוללת"), מסה על המבנה וההפעלה של הצוללות הגרמניות, שתורגם מאוחר יותר לאנגלית על ידי היימן ריקובר. הספר בתרגומו לאנגלית היה ספר הלימוד היסודי של צי הצוללות האמריקני.

באואר מת בביתו באסן ב-11 בפברואר 1958.

==קישורים חיצוניים==
* [http://uboat.net/history/wwi/part1.htm Uboat.net history of WWI U-Boat Fleet]

קטגוריה:ימאי הצי הקיסרי הגרמני
קטגוריה:אדמירלים ברייכסמרינה
קטגוריה:צוללנים גרמנים
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1875
קטגוריה:גרמנים שנפטרו ב-1958